《卢使君追步隐侯作后八咏诗不佞次题倚和倚槛思民力 其四 名园惜落花》
明代·胡应麟

把酒高城望，春光正暮天。落红深小径，新绿涨平田。

粉翅迷蝴蝶，芳心泣杜鹃。谁怜隐侯病，憔悴百花前。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。